3. การประกอบธุรกิจของแต่ละสายผลิตภัณฑ์

-   ลักษณะของผลิตภัณฑ์และการบริการ

การประกอบธุรกิจของบริษัทฯ ในปี 2550 บริษัทฯ
ยังคงดำเนินธุรกิจการค้าและบริการให้กับผลิตภัณฑ์เครื่องถ่ายเอกสารดิจิตอลมัลติฟังค์ชั่น ยี่ห้อโคนิก้า
มินอลต้า เครื่องพิมพ์สำเนาอัตโนมัติ ยี่ห้อ Risograph และระบบชุมสายโทรศัพท์ (PABX) ยี่ห้อ
NEC รวมไปถึงได้มีการเพิ่มเติมผลิตภัณฑ์ด้าน Software Application
ด้านการบริหารจัดการเอกสารสำนักงาน (Electronic Document Management )
โดยร่วมเป็นพันธมิตรกับบริษัทพัฒนา Software
ในด้านนี้บางบริษัททั้งภายในประเทศและต่างประเทศ

ในปีที่ผ่านมาสามารถกล่าวได้ว่า ผลิตภัณฑ์เครื่องถ่ายเอกสารดิจิตอลมัลติฟังค์ชั่นของโคนิก้า มินอลต้า
ได้มีพัฒนาการด้านเทคโนโลยีอย่างกว้างไกลและรวดเร็ว
จากการเป็นเครื่องดิจิตอลมัลติฟังค์ชั่นขาว/ดำ (Mono Chrome)
ไปสู่การเป็นเครื่องดิจิตอลมัลติฟังค์ชั่นสี (Color Multifunction) อย่างเต็มรูป ทั้งที่เป็น
Office Color Multifunction สำหรับการใช้งานในสำนักงานทั่วๆไป และ Color
Production Printing ที่เหมาะสมกับศูนย์การพิมพ์เอกสารและธุรกิจอุตสาหกรรมการพิมพ์
โคนิก้า มินอลต้า ได้ออกผลิตภัณฑ์รุ่นใหม่ๆ
ที่มีคุณภาพและประสิทธิภาพด้านการพิมพ์เอกสารสีมากมายหลายรุ่น
ที่มีความเร็วในการพิมพ์เอกสารตั้งแต่ 25 แผ่น/นาที , 35 แผ่น/นาที , 45 แผ่น/นาที และ 50
แผ่น/นาที ที่เหมาะสมกับการใช้งานในธุรกิจและสำนักงานทั่วไปทั้งภาคเอกชน
ราชการและรัฐวิสาหกิจ อีกทั้งโคนิก้า
มินอลต้ายังได้ออกผลิตภัณฑ์เครื่องมัลติฟังค์ชั่นสีขนาดใหญ่ที่เรียกว่า Color Production
Printing ที่มีความเร็วในการพิมพ์เอกสารสีได้เร็วถึง 65 แผ่น/นาที
ซึ่งเหมาะสำหรับศูนย์การพิมพ์ (Printing Center) ของหน่วยงานหรือองค์กรขนาดใหญ่
รวมไปถึงธุรกิจอุตสาหกรรมการพิมพ์ (Commercial Print Industry) กล่าวได้ว่าปี 2550
เป็นปีที่บริษัทฯ และโคนิก้า มินอลต้าได้ก้าวเข้าสู่ธุรกิจการพิมพ์เอกสารสีอย่างเต็มรูปแบบ

เพื่อเป็นการเพิ่มขีดความสามารถในการแข่งขัน บริษัทฯ จึงได้มีการแสวงหาพันธมิตรด้าน
Software Application อาทิเช่น E-Document Management Application และ Print
on Demand Application
เพื่อสนองตอบและรองรับต่อความต้องการของกลุ่มเป้าหมายดังกล่าวข้างต้น
ส่วนผลิตภัณฑ์ด้านเครื่องพิมพ์สำเนาอัตโนมัติ Risograph และระบบชุมสายโทรศัพท์ (PABX) ยี่ห้อ
NEC ยังคงไม่มีการเปลี่ยนแปลงด้านเทคโนโลยี่มากมายนัก
แต่อย่างไรตามผลิตภัณฑ์ดังกล่าวยังคงมีเทคโนโลยี่ที่มีศักยภาพเพียงพอที่สามารถแข่งขันกับคู่แข่งต่างๆ
ได้ดี ทั้งทางด้านประสิทธิภาพและคุณภาพของสินค้าและบริการรวมไปถึงราคาสินค้า

-   สภาวะอุตสาหกรรมและการแข่งขัน

-   การแข่งขันระหว่างอุตสาหกรรม

  จากการที่ผลิตภัณฑ์เครื่องดิจิตอลมัลติฟังค์ชั่น โคนิก้า มินอลต้า
  ได้ก้าวเข้าสู่มิติใหม่ของการเป็นผลิตภัณฑ์ด้านการบริหารจัดการเอกสารสีโดยเฉพาะอย่างยิ่งด้านการพิมพ์สีนั้น
  จึงเป็นสิ่งที่ชัดเจนว่า นับจากนี้ไปเรามิได้เพียงแข่งขันกับคู่แข่งด้านเครื่องถ่ายเอกสารเท่านั้น
  แต่เราจะต้องแข่งขันกับคู่แข่งผลิตภัณฑ์ด้าน Printer ด้วย อาทิเช่น HP , EPSON , LEXMARK
  , CANON และอื่น ๆ ซึ่งด้านหนึ่งดูเสมือนว่า บริษัทฯ
  จะมีคู่แข่งมากขึ้นแต่ถ้าวิเคราะห์โดยรอบด้านจะเห็นว่าสิ่งนี้กลับจะเป็นประโยชน์ต่อธุรกิจของบริษัทฯ
  เพราะเท่ากับว่า
  บริษัทฯจะมีพื้นที่ทางการตลาดมากยิ่งขึ้นในด้านพิมพ์เอกสารสีและจะนำมาซึ่งโอกาสทางการค้าและธุรกิจ
  ในการที่จะเพิ่มรายได้จากการขายและผลประกอบการที่ดียิ่งขึ้น

-   การแข่งขันภายในอุตสาหกรรม

  ปัจจุบันผลิตภัณฑ์ที่จัดอยู่ในกลุ่มอุตสาหกรรมเดียวกัน มีอยู่ทั้งสิ้นเพียง 8 ยี่ห้อเท่าเดิม กล่าวคือ
  Xerox , Ricoh , Canon , Sharp , Kyocera , Toshiba , OCE และ Konica
  Minolta
  ซึ่งแต่ละยี่ห้อก็ยังคงมีกลยุทธ์การตลาดและการเจาะกลุ่มเป้าหมายตามที่ตนเองถนัดเหมือนเดิม
  กล่าวคือบางรายจะเน้นกลยุทธ์ด้านราคาและเจาะกลุ่มธุรกิจขนาดเล็กและกลางโดยผ่านช่องทางตัวแทนจำหน่าย
  (Dealers) บางรายก็จะเน้นกลุ่มเป้าหมายทั่วๆ ไป
  โดยเน้นการขายตรงถึงผู้บริโภคผ่านช่องทางการจัดจำหน่ายของตนเองเท่านั้น (Direct
  Sales) ส่วนบริษัทฯ และโคนิก้า มินอลต้า ซึ่งมีความหลากหลายของสินค้า
  ทั้งเครื่องพิมพ์ขาว/ดำ (Mono Crome MFP.) และเครื่องพิมพ์เอกสารสี (Color MFP.)
  ในทุกขนาดความต้องการ ตั้งแต่เครื่องขนาดเล็กที่มีความเร็วในการพิมพ์ ตั้งแต่ 16 แผ่น/นาที
  ไปจนถึง 105 แผ่น/นาที สำหรับเครื่องขาว/ดำ และความเร็วการพิมพ์ตั้งแต่ 25 แผ่น/นาที
  ไปจนถึง 65 แผ่น/นาที สำหรับเครื่องดิจิตอลมัลติฟังค์ชั่นสี บริษัทฯ
  จึงมีผลิตภัณฑ์ที่สามารถเจาะกลุ่มเป้าหมายได้อย่างหลากหลายทุกขนาดธุรกิจและหน่วยงาน
  ทั้งภาคเอกชน ราชการและรัฐวิสาหกิจ ดังนั้น บริษัทฯ จึงมีนโยบายและกลยุทธ์การตลาด
  โดยผ่านช่องทางการจัดจำหน่ายสินค้าและบริการ ทั้งสาขาต่างๆ ของบริษัทฯ
  เองและตัวแทนจำหน่ายที่มีอยู่ทั่วทุกภาคของประเทศ

-   กลยุทธ์การตลาด

 บริษัทฯ ได้วางกลยุทธ์การตลาดเพื่อการบรรลุเป้าหมายของบริษัทฯไว้ ดังนี้

-   มุ่งเน้นผลิตภัณฑ์ที่ให้ยอดขายสูงและผลกำไรที่ดี กล่าวคือ เครื่องดิจิตอลมัลติฟังค์ชั่นสี
    เครื่องดิจิตอลมัลติฟังค์ชั่นขาวดำ ความเร็วสูง (50 –75 แผ่นต่อนาที) และเครื่อง
    Production Print ทั้งระบบการพิมพ์ ขาว/ดำ และพิมพ์สี (65 – 105 แผ่นต่อนาที )

-   มุ่งเน้นการเพิ่มปริมาณงานพิมพ์ (Printing Volume)
    จากฐานลูกค้าของบริษัทที่ใช้เครื่องถ่ายเอกสารดิจิตอลมัลติฟังค์ชั่น โคนิก้า มินอลต้าอยู่แล้ว
    โดยการชี้แจงทำความเข้าใจกับกลุ่มลูกค้าดังกล่าว
    ให้เห็นถึงประโยชน์ที่มากกว่าจากการใช้เครื่องดิจิตอลมัลติฟังค์ชั่น โคนิก้า มินอลต้า
    พิมพ์งานเอกสารแทน Printer ทั่วๆ ไป ทั้งที่เป็น Laser Printer หรือ Ink Jet
    Printer

-   มุ่งเน้นการเพิ่ม Market Share โคนิก้า มินอลต้า
    โดยใช้กลยุทธ์การให้เช่าโดยเฉพาะกลุ่มเป้าหมายธุรกิจเอกชนขนาดกลางถึงขนาดใหญ่
    ที่มีศักยภาพทางธุรกิจดี รวมไปถึงหน่วยงานราชการ
    และรัฐวิสาหกิจที่มีปริมาณการถ่ายเอกสารและพิมพ์เอกสารสูง

-   มุ่งเน้นการเพิ่มและขยาย Market Share Shop ผ่านตัวแทนจำหน่ายต่างๆ ที่มีศักยภาพดี
    ในแต่ละภาคพื้นทั่วประเทศ อาทิเช่น เชียงใหม่ พิษณุโลก ขอนแก่น โคราช ชลบุรี ระยอง
    ภูเก็ตและสมุย

    -   การหาผลิตภัณฑ์เพื่อจำหน่าย

  ในปี 2550 ที่ผ่านไป บริษัทฯ ตระหนักดีว่า ธุรกิจที่เราดำเนินการอยู่เปลี่ยนมิติธุรกิจจาก

  ธุรกิจเครื่องถ่ายเอกสาร ไปสู่การเป็นธุรกิจบริหารจัดการงารเอกสารสำนักงาน (Office
  Document Management) เพราะผลิตภัณฑ์ของบริษัทฯ
  ในปัจจุบันมิได้เป็นเพียงการทำหน้าที่ถ่ายเอกสารเท่านั้น แต่ทำหน้าที่เป็นทั้ง Networking
  Print/Network Scan/Document Storage และ Fax ดังนั้น
  รูปแบบการขายและการบริการจะต้องเป็นการขายแบบ Solution Selling และ Solution
  Service Consulting บริษัทฯ
  จึงมีความจำเป็นต้องหาพันธมิตรทางการค้าที่มีความชำนาญและประสบการณ์ด้านการพัฒนา
  Software Application อาทิเช่น E-Document Management และ Printing on
  Demand Application มาผนวกกับผลิตภัณฑ์ของบริษัทฯ ที่มีอยู่เพื่อให้เกิด Solution
  ที่สมบูรณ์แบบ เพื่อนำเสนอลูกค้าและเป็นการสร้างมูลค่าเพิ่มทางการค้าให้กับบริษัทฯ